9 
77 
skaffe et nogenlunde fyldigt Materiale af Forsteninger, til Dels af Arter, som ikke hidtil 
vare fundne paa Bornholm. Imidlertid staar der sikkert endnu adskilligt tilbage at gøre i 
Retning af fornyede Indsamlinger, hvorved antagelig endnu en Del nyt vil komme for Dagen. 
De Aflejringer, som jeg i ovenstaaende Skema har opført under Yngre Senon, 
skal jeg ikke her komme nærmere ind paa. Dog skal jeg bemærke , at Fiskeleret kun er 
kendt fra Stevns Klint og Cerithiumkalken ligeledes kun fra denne Lokalitet samt maaske 
fra Eerslev paa Mors; den af Gronwall ') formodede Forekomst af Cerithiumkalk ved Aggers- 
borggaard har ved de af mig 1899 og 1900 for Museet foretagne Undersøgelser vist sig at 
være af noget yngre Oprindelse, idet Faunaen slutter sig meget nær til Faxekalkens. 
Endelig skal jeg angaaende Craniakalken tilføje, at løse Blokke fra denne Horizont 
allerede omtales af Nilsson og Lundgren. GrOnwall-) har ved sine til Dels endnu ikke 
offentliggjorte Undersøgelser paavist, at den flndes faststaaende i Kjøbenhavns Havn (udfor 
Larsens Plads) , ved Vestre Gasværk og et Sted mellem Vesterbrogade og GI. Kongevej, 
ved Vodroffgaard samt ved Herfølge og Aashøj. I Mineralogisk Museums Arkiv opbevares 
et Manuskript af K. A. Gronwall , hvori bl. a. de i Craniakalken fundne Muslinger nævnes. 
Under Omtalen af de enkelte Arter skal jeg henvise til dette Manuskript, idet jeg dog her 
straks maa gøre opmærksom paa, at jeg har haft Lejlighed til at gennemgaa det herhen- 
hørende Materiale. 
Paa medfølgende Kort vil man finde opført de Lokaliteter, som ere omtalte i denne 
Afhandling. — Med Hensyn til Begrænsningen af Slægter og Familier har jeg — med faa 
Afvigelser — fulgt v. Zittel's: Grundziige der Palåontologie, Miinchen 1895. 
I stor Taknemlighedsgæld staar jeg til Carlsbergfondet, som under mit ovenfor 
omtalte Ophold i Miinchen tildelte mig en Rejseunderstøttelse , og som desuden har be- 
vilget mig en Sum, hvorved det blev mig muligt at lade nærværende Afhandling ledsage af 
de nødvendige talrige Figurer. Ligeledes er jeg "Danmarks geologiske Undersøgelse« Tak 
skyldig for den Beredvillighed, hvormed denne Institution gennem Statsgeolog A. Jessen og 
Assistent Milthers har overladt mig det af de jydske og sjællandske Afdelinger indsamlede 
Materiale til Bearbejdelse. 
Endvidere er det mig en kær Pligt at bringe Mineralogisk Museums Bestyrer, Professor, 
Dr. phil. N. V. UssiNG, samt Dr. phil. K. J. V. Steenstrup min Tak for forskellige Oplysninger 
vedrørende vore Kridtdannelser. Førstnævnte har desuden ved ved hvert Aar at tildele mig 
') Medd. fra Dansk geol. For. Nr. 5. Kbhvn. 1899. S. 71— 72. 
') K. A. Gronwall : Danmarks yngsta krit- och iildsta tertiår-aflagringar. Forhandl, vid 15. Skand. 
Naturforskaremotet i Stockholm 1898. Stockholm 1899. S. 223—228. 
D. K. D. Vidensk. Selsk. Skr., Cl. Række, nalurvidensk. og mathem. Afd. XI. 2. 
11 
